CELEX: 32007R1189
Language: sl
Date: 2007-10-11 00:00:00
Title: Uredba Komisije (ES) št. 1189/2007 z dne 11. oktobra 2007 o določitvi koeficientov zmanjšanja vrednosti, ki se uporabljajo pri intervencijskem odkupu kmetijskih proizvodov, za obračunsko leto 2008

12.10.2007   
            
            
               SL
            
            
               Uradni list Evropske unije
            
            
               L 267/3
            
         
      UREDBA KOMISIJE (ES) št. 1189/2007
   z dne 11. oktobra 2007
   o določitvi koeficientov zmanjšanja vrednosti, ki se uporabljajo pri intervencijskem odkupu kmetijskih proizvodov, za obračunsko leto 2008
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 1883/78 z dne 2. avgusta 1978 o splošnih pravilih za financiranje intervencij s strani Evropskega kmetijskega usmerjevalnega in jamstvenega sklada, Jamstvenega oddelka (1), in zlasti drugega stavka člena 8(1) Uredbe,
   ob upoštevanju naslednjega:
   
               (1)
            
            
               V skladu s členom 3(1)(b) Uredbe Sveta (ES) št. 1290/2005 z dne 21. junija 2005 o financiranju skupne kmetijske politike (2) se intervencijski ukrepi za ureditev kmetijskih trgov financirajo iz Evropskega kmetijskega jamstvenega sklada (EKJS).
            
         
               (2)
            
            
               V skladu s členom 8 Uredbe (EGS) št. 1883/78 je treba kmetijskim proizvodom, ki se hranijo v javnih intervencijskih skladiščih, zmanjšati vrednost ob odkupu. Odstotek zmanjšanja vrednosti ne sme biti višji od razlike med odkupno ceno in predvideno prodajno ceno za vsakega od teh proizvodov. Ta odstotek je treba določiti za vsak proizvod pred pričetkom obračunskega leta. Komisija lahko poleg tega v času odkupa omeji zmanjšanje vrednosti na delež tega odstotka zmanjšanja vrednosti, ki ne sme biti manjši od 70 % skupnega zmanjšanja vrednosti.
            
         
               (3)
            
            
               Točke 1, 2 in 3 Priloge VIII k Uredbi Komisije (ES) št. 884/2006 z dne 21. junija 2006 o določitvi podrobnih pravil za uporabo Uredbe Sveta (ES) št. 1290/2005 v zvezi s financiranjem intervencijskih ukrepov s strani Evropskega kmetijskega jamstvenega sklada (EKJS) in knjiženjem postopkov javnega skladiščenja s strani plačilnih agencij držav članic (3) določajo podrobna pravila za izračun zmanjšanja vrednosti.
            
         
               (4)
            
            
               Za nekatere proizvode je zato treba za obračunsko leto 2008 določiti koeficiente, ki jih bodo intervencijske agencije uporabljale pri mesečnih odkupnih vrednostih teh proizvodov, tako da bodo lahko določile zneske zmanjšanja vrednosti.
            
         
               (5)
            
            
               Ukrepi, predvideni s to uredbo, so v skladu z mnenjem Odbora za kmetijske sklade –
            
         SPREJELA NASLEDNJO UREDBO:
   Člen 1
   Intervencijske agencije za proizvode iz Priloge, ki se med 1. oktobrom 2007 in 30. septembrom 2008 z javnim intervencijskim odkupom sprejmejo v skladiščenje ali jih prevzamejo intervencijske agencije, uporabijo za vrednosti vsak mesec odkupljenih proizvodov koeficiente zmanjšanja vrednosti iz navedene priloge.
   Člen 2
   Zneski izdatkov, izračunanih ob upoštevanju zmanjšanja vrednosti iz člena 1 te uredbe, se sporočijo Komisiji v izjavah na podlagi Uredbe Komisije (ES) št. 883/2006 (4).
   Člen 3
   Ta uredba začne veljati na dan objave v Uradnem listu Evropske unije.
   Uporablja se od 1. oktobra 2007.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 11. oktobra 2007
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 216, 5.8.1978, str. 1. Uredba, kakor je bila nazadnje spremenjena z Uredbo (ES) št. 734/2007 (UL L 169, 29.6.2007, str. 5).
   
      (2)  UL L 209, 11.8.2005, str. 1. Uredba, kakor je bila nazadnje spremenjena z Uredbo (ES) št. 378/2007 (UL L 95, 5.4.2007, str. 1).
   
      (3)  UL L 171, 23.6.2006, str. 35. Uredba, kakor je bila spremenjena z Uredbo (ES) št. 721/2007 (UL L 164, 26.6.2007, str. 4).
   
      (4)  UL L 171, 23.6.2006, str. 1.
   
      PRILOGA
      Koeficienti zmanjšanja vrednosti, ki se uporabljajo za vrednosti mesečnih odkupov
      
                  Proizvodi
               
               
                  Koeficienti
               
            
                  Navadna pšenica kakovosti za peko kruha
               
               
                  —
               
            
                  Ječmen
               
               
                  —
               
            
                  Koruza
               
               
                  —
               
            
                  Beli sladkor
               
               
                  0,10
               
            
                  Neoluščeni riž
               
               
                  —
               
            
                  Alkohol
               
               
                  0,45
               
            
                  Maslo
               
               
                  —
               
            
                  Posneto mleko v prahu
               
               
                  —